**Ministerul Educaţiei al Republicii Moldova**

Aprobat

Ministerul Educaţiei

**18 ianuarie 2016**

**descrierea Calificării**

**DISPECER TREN**

**pentru specialitatea Traficul feroviar de**

**mărfuri și pasageri**

|  |  |
| --- | --- |
| Codul RNC:  | **104120** |
| Nivelul calificării: | **IV**  |
| Domeniul de formare profesională: | **Servicii transport** |
| Codul CORM: | **311510**  |
| Versiunea: | **1** |
| Data aprobării: |  |
| Data propusă pentru revizuire: |  |

Denumirea documentului electronic: **104120\_CP\_Dispecer\_tren\_ROM.docs**

**CHIŞINĂU, 2015**

**Fişa de coordonare**

|  |  |  |  |  |  |
| --- | --- | --- | --- | --- | --- |
| Nr. | Instituţia/organizaţia/structura | Persoana  | Funcţia/grad ştiinţific/didactic | Semnă-tura  | Data  |
| 1. **Membri ai grupului de lucru**
 |
| 1.  | Colegiul Tehnic Feroviar din Bălți | Bejan Vladimir | Profesor discipline de specialitate Grad didactic Superior |  |  |
| 2. | Colegiul Tehnic Feroviar din Bălți | Zazulea Galina | profesor discipline de specialitate Grad didactic Superior |  |  |
| 3. | Întreprinderea de Stat „Calea ferată din Moldova” | Bejan Liubov | Economist stația de cale ferată Bălți-Slobozia. |  |  |
| 4. | Întreprinderea de Stat „Calea ferată din Moldova” | Cruglii Aliona | Inginer-șef stația Bălți-Slobozia |  |  |
| 5. | Colegiul Tehnic Feroviar din Bălți | Lupu Ala | Director adjunct, profesor discipline de specialitate Grad didactic superior Expert format în elab. calif.prof. pentru înv. prof. tehnic postsecundar |  |  |
| 1. **Parteneri sociali**
 |
| 1. | Întreprinderea de Stat „Calea ferată din Moldova” |  | Inginer şef al Serviciului Tracţiune  |  |  |
| 2. | Întreprinderea de Stat „Calea ferată din Moldova” |  | Seful Depoului de vagoane Bălţi |  |  |

**Validat:** Ordin 1231 din 24 decembrie 2015

Comisia de evaluare şi validare:

|  |  |  |  |  |  |
| --- | --- | --- | --- | --- | --- |
| Nr. | Instituţia/organizaţia/structura | Persoana  | Funcţia | Semnă-tura  | Data  |
| **1** | Ministerul Transporturilor și Infrastructurii Drumurilor | Toncoglaz Valentin | Şef Serviciu Transport feroviar |  |  |
| **2** | Ministerul Transporturilor și Infrastructurii Drumurilor, | Codreanu Vasile | Consultant |  |  |
| **3** | ÎS ”Calea Ferată din Moldova” | Manole Vitalie | Şef Direcția Resurse umane |  |  |
|  |  |  |  |  |  |
|  |  |  |  |  |  |

1. **FORMATUL CALIFICĂRII PROFESIONALE**

**Titlul calificării profesionale: Dispecer tren**

|  |  |
| --- | --- |
| Descrierea: | Specialistul în domeniul Traficul feroviar de mărfuri și pasageri trebuie să asigure: organizarea traficului de mărfuri și pasageri; asigurarea securității circulației trenurilor; efectuarea deplasărilor de manevrare; respectarea cerințelor protecției muncii la efectuarea lucrărilor de încărcare-descărcare, descompunerii și compunerii trenurilor, la efectuarea manevrelor; respectarea Graficului Circulației trenurilor și îndeplinirii planurilor de Stat pentru transportarea pasagerilor și mărfurilor; efectuarea încrucișării și depășirii trenurilor; perfectarea documentației de transport pentru trafic intern și cel internațional; organizarea activității gărilor feroviare și caselor de bilete.  |
| Scopul: | Calificarea obținută în cadrul domeniului este relevantă pe piața muncii la nivelul 4 şi permite specialiștilor să activeze în calitate de dispecer tren. |
| Modalităţi de furnizare: | Modalităţile disponibile de formare profesională pentru obţinerea calificării includ: formare profesională iniţială, învăţare non-formală şi informală. |
| Durata studiilor: | 4 ani în baza studiilor gimnaziale |
| Certificarea: | Diploma de sudii profesionale postsecundare |
| Grup/grupuri-ţintă: | Grupurile - ţintă pentru care se descrie calificarea respectivă: elevi din colegii, adulţi, angajaţi, şomeri. |
| Motivație:  | Necesitatea calificării pe piața muncii și posibilitatea creșterii profesionale; posibilitatea realizării studiilor superioare; dezvoltarea și reiînnoirea infrastructurii şi managementului feroviar. |
| Condiţii de acces:  | Certificat de studii gimnaziale |
| Recunoașterea studiilor anterioare | Se recunosc competenţele, dobândite în cadrul învăţământului formal, non-formal, informal şi demonstrate prin activităţi concrete. |
| Nevoi speciale:  | Nu sunt. |
| Nivelul de studii minim necesar:  | Nivelul minim de studii, necesar pentru obţinerea de către candidaţi a calificării profesionale dispecer tren, include cunoașterea proceselor tehnologice de activitate a stațiilor, specificul organizării fluxurilor de vagoane (încărcături) în trenuri.  |
| Oportunităţi de angajare în câmpul muncii: | Persoanele care obțin calificarea profesională dispecer tren se pot angaja în câmpul muncii în funcțiile de impiegat de mișcare în stațiile intermediare; impiegat de mișcare în stațiile tehnice; dispecer de manevre; operator al postului de centralizare; operator al biroului tehnic; operator al secției de marfă; șef birou tehnic; șef secție marfă; șef stație intermediară; șef stație tehnică; șef gară; reglator de circulație. |
| Traseu de progres: | Posibilităţile de avansare pe verticală spre calificări de nivel superior: după finalizarea studiilor superioare poate activa în funcţie de inginer în organizarea proceselor de transportare feroviare.Oportunităţi de transfer pe orizontală spre alte calificări de acelaşi nivel: șef secție transport la uzine, fabrici și firme comerciale; manager firme de transport expediții şi logistică; funcționar posturi vamale plasate pe Căile Ferate; șef gară auto; funcționar serviciu (șef tură) la terminalele de containere.  |
| Cerințe legale speciale: | Nu sunt |

1. **Descrierea generală a domeniului de formare profesională**

În cadrul domeniului de formare profesională Servicii transport se realizează pregătirea profesională a Dispecerului tren la specialitatea Traficul feroviar de mărfuri și pasageri. Are ca scop pregătirea specialiștilor competenți în domeniul organizării traficului feroviar de mărfuri și pasageri.

 Domeniul tehnologic prevede formarea profesională pentru organizarea traficului de mărfuri și pasageri pe rute interne și internaționale, organizarea lucrărilor de încărcare – descărcare și depozitare a încărcăturilor, perfectarea documentației de transport, asigurarea securității circulației feroviare și respectarea cerințelor protecției muncii și celor ecologice.

Domeniul organizare şi dirijare prevede dirijarea operativă a colectivelor de executori: organizarea şi planificarea lucrărilor de producere; primirea deciziilor optime în planificarea lucrărilor şi situațiilor nestandard: efectuarea controlului calității lucrărilor executate la încărcare, descărcare, fixarea și depozitarea încărcăturilor, primirea, expedierea, trecerea, depășirea și încrucișarea trenurilor; evaluarea eficienței economice a întreprinderilor feroviare; perfectarea documentației tehnice şi tehnologice; asigurarea securități şi sănătății în muncă în stații și pe sectoarele de producere feroviare; asigurarea eficientă a dotației tehnice şi tehnologiilor moderne în transportul feroviar.

Absolvenții domeniului pot activa la entități, instituții de stat sau private, alte instituții preocupate de organizarea activității feroviare în calitate de dispecer tren, impiegat de mișcare, dispecer de manevre, operator la diverse posturi, șef stație intermediară; șef stației tehnică; revizor-sector pentru securitatea circulației trenurilor; șef gară; reglator de circulație; alte funcţii la specializare.

**Caracteristicile-cheie ale domeniului**

|  |  |  |
| --- | --- | --- |
| Nivelul | Postsecundar | Postsecundar non-terţiar |
| Durata studiilor | 4 ani  |  |
| Credite de studiu ECTS | 120 credite |  |
| Forma de organizare | Învăţământ cu frecvenţă la zi |  |
| Condiții de acces | Certificat de studii gimnaziale |  |
| Precondiții | Nu sunt |  |
| Stagii de practică | Cu titlu obligatoriu :* Practica de iniţiere în specialitate
* Practica de instruire
* Practica de producere
* Practica tehnologică
* Practica ce precere probele de absolvire
 |  |
| Reguli de examinare evaluare | În procesul de formare se vor utiliza următoarele tipuri de evaluare:* Evaluarea iniţială;
* Evaluarea curentă;
* Evaluarea finală.
 |  |
| Modalitate de evaluare finală | Susţinerea unui examen de absolvire sau (la solicitare pentru elevii cu nota medie mai mare de 8,0) a proiectului de diplomă |  |
| Certificare | Diplomă de studii profesionale postsecundare |  |
| Calificarea acordată | Dispecer tren |  |
| Drepturi pentru absolvenți | Participarea la concursul de admitere în instituţiile de învăţământ universitare, angajarea în entităţi şi organizaţii ale Întreprinderii de Stat „Calea Ferată din Moldova” precum şi alte ramuri ale economiei naţionale. |  |
| Organ responsabil de autorizarea programelor | Ministerul Educaţiei |  |

1. **Descrierea calificării și enumerarea ocupațiilor proprii domeniului**

**Descrierea succintă a calificării**

Dispecerul tren este pregătit pentru activitatea la întreprinderile feroviare desfășurând activități complexe în domeniul tehnologiilor de organizare a traficului feroviar de mărfuri și pasageri, organizarea și optimizarea fluxurilor de mărfuri și vagoane, elaborarea planurilor – grafice de activitate pentru stațiile tehnice, elaborarea Graficului Circulației Trenurilor; asigurarea securității în traficul feroviar la circulația trenurilor în condiții ordinare cît și în cele extraordinare. De asemenea, are competenta de a verifica şi pune în acord tehnologiile de lucru, cu condițiile specifice de pe locul de muncă. Cunoaște noțiuni de desen tehnic avansat, fiind capabil să extragă detalii din desenele de execuție şi desenele de ansamblu, să folosească schițele tehnice pentru a redacta şi interpreta documentația tehnică de realizare a proceselor de muncă. Are o cunoaștere temeinică a utilajului și aparatajului din dotație atât din punct de vedere funcțional cât și în ce privește instrucțiunile sau procedurile de lucru efective pe diverse sisteme de organizare a circulației trenurilor (bloc de linie automat, bloc de linie semiautomat, diverse sisteme de ghidare centralizată a macazurilor și semafoarelor, divers aparataj și sisteme de comunicații și control telecomandă al situației de exploatare pe liniile stațiilor și pe liniile curente, pe sectoare de cale ferată).

Este autorizat să organizeze și să execute activități în legătură cu revizia tehnică şi admiterea spre exploatare a instalațiilor de comunicații, control telemecanic, al celor de semnalizare, departajarea trenurilor în procesul de circulație și al liniilor și macazurilor, în scopul asigurării parametrilor de exploatare determinați în siguranța circulației trenurilor. Are competente în organizarea şi asigurarea cu materiale și documentația necesară a locului de muncă. Dispecer tren are şi competenta necesară de a coordona asigurarea mentenanței utilajelor, ceea ce presupune cunoștințe temeinice ale construcției acestora. Dispecer tren are competenta necesară în asigurarea calității efectuării lucrărilor de încărcare, descărcare, fixarea și depozitarea încărcăturilor, primirea, expedierea, trecerea, depășirea și încrucișarea trenurilor; Siguranța circulației şi securitatea transporturilor sunt concepte potrivit cărora circulația, manevra şi reviziile trenurilor trebuie să se desfășoare fără pericol pentru călători, pentru bunurile încredințate la transport, pentru vehiculele feroviare, pentru infrastructura feroviară, precum şi pentru mediul înconjurător. Activitatea dispecerului tren implică atît o colaborare strânsă cu superiorii ierarhici cit şi coordonarea, verificarea activităților muncitorilor calificați pe anumite competente, sarcini de lucru, pe care îi are în subordine. Are atribuții legate de respectarea normelor de prevenire a riscurilor profesionale privind sănătatea şi securitatea muncii, a regulilor de protecție a mediului şi a modului de acționare în situații de urgență, atît la locul său de muncă cit şi la cele ale muncitorilor subordonați.

Specialistul are competente profesionale caracteristice domeniului şi, în particular, programelor de formare bazate pe cunoștințe, abilități şi alte achiziții din domeniul Servicii transport.

**Ocupații tipice pentru absolvenții domeniului dat**

|  |  |  |
| --- | --- | --- |
| **Nr.****crt.**  | **Codul şi denumirea funcţiei conform** **Clasificatorului ocupațiilor** | **Program de formare**  |
| **Conform nomenclatorului RM** |
| **Industrie** |
|  | Dispecer transport auto | 311509 |  |
|  | Dispecer la depoul de vagoane | 311502 |  |
|  | Dispecer locomotive de parcurs | 311503 |  |
|  | Dispecer la reglarea parcului de vagoane | 311505 |  |
|  | Revizor | 335905 |  |
|  | Dispecer staţie | 311508 |  |
|  | Administrator sală | 334304 |  |
|  | Revizor comercial | 335906 |  |
|  | Revizor siguranţa circulaţiei feroviare | 215242 |  |
|  | Revizor siguranţa circulaţiei trenurilor | 214933 |  |
|  | Împiegat de mişcare (transport feroviar) | 432313 |  |
|  | Agent transport extern | 422104 |  |
|  | Agent transport intern | 432303 |  |

**Rolul domeniului în alte programe de formare profesională**

Agenţii economici cer specialişti competenţi şi capabili să contribuie la soluţionarea problemelor parvenite în activitatea entităţii, ceea ce se poate realiza prin învăţarea, formarea şi dezvoltarea competenţelor specifice domeniului Servicii transport. Din aceste considerente programele de formare profesională în domeniul Servicii transport includ componenta de pregătire specială, fundamentală şi socio-umană în mare măsură comună cu programele din domeniile: 71470 Sisteme automatizate în transportul feroviar; 73240 Deservirea tehnică şi reparația traseului feroviar; 71640 Exploatarea tehnică a locomotivelor şi vagoanelor; 104110 Traficul auto; în baza unui spectru larg de discipline cum sunt: Bazele managementului, Codul transportului feroviar, Electrotehnica, Grafica inginerească, Regulamentul de exploatare tehnică a căilor ferate, Bazele standardelor în transportul feroviar, Securitatea şi sănătatea în munca lucrătorilor din transportul feroviar. Toate acestea contribuie la formarea unor competente de tip instrumental, interpersonal şi sistemic.

1. **PROFILUL OCUPAŢIONAL**
2. **Atribuţii şi sarcini de lucru**

|  |  |
| --- | --- |
| *Atribuţiile* | *Sarcinile* |
| 1. Planificarea şi organizarealucrărilor de revizie tehnică și controlului comercial almaterialului rulant şi containerelor. | 1. Planifică lucrările de revizie tehnică;2. Gestionează şi respectă ordinea efectuării lucrărilor de revizie tehnică şi reparaţie a vagoanelor şi containerelor;3. Organizează şi repartizează lucrările membrilor echipelor de deservire tehnică şi control comercial a vagoanelor și containerelor;4. Monitorizează calitatea îndeplinirii lucrărilor de deservire tehnică și control comercial a vagoanelor și containerelor;5. Monitorizează procedura de verificare a documentației de transport și a trenului;6*.* Participă în elaborarea şi realizarea activităților destinate minimizării duratei controalelor enumerate și îmbunătățirii calității lucrărilor efectuate;7. Efectuează controlul utilizării şi existenței pieselor de schimb, al completării stocurilor;8. Coordonează activitatea lucrătorilor din subordine cu lucrătorii de la Remiza de vagoane;9. Participă în activitatea grupurilor de lucru în comun cu reprezentanții serviciilor vamal, poliție, SIS și procuratură în cazurile când sunt depistate defecte comerciale; 10. Întocmește actele de evidentă şi rapoartele privind activitatea punctelor de revizie tehnică și control comercial. |
| 2. Organizarea proceselortehnologice de descompunere și compunere a garniturilor trenurilor. | 1. Apreciază informațiile, privind trenurile ce pot sosi în stație în următoarea perioadă de timp, la începutul turei (activității de serviciu);2. Desfășoară volanta, controlul aptitudinilor colaboratorilor în vederea exercitării obligațiunilor de serviciu și execută instructajul curent;3. Elaborează fișele de descompunere a trenurilor;4. Planifică ordinea descompunerii trenurilor pentru executarea Graficului Circulației trenurilor;5*.* Dirijează și supraveghează procesul de descompunere a garniturilor trenurilor;6. Realizează procesul de descompunere a garniturilor în componența cărora sunt vagoane ce necesită condiții speciale de lucru și o atenție majoră în descompunere (vagoane cu oameni; încărcături periculoase, agabarite etc.);7. Monitorizează lucrările de descompunere în vederea respectării cerințelor securității şi sănătății în muncă, securității circulației;8. Monitorizează corectitudinea acumulării garniturilor trenurilor, respectarea Planului Compunerii Trenurilor și respectarea normativelor de lungime, masă, instrucțiilor de serviciu și respectarea Regulamentului de Exploatare Tehnică a Căilor Ferate (RETCF); |
| 3. Organizarea proceselortehnologice de primire, expediere și trecere a trenurilor în stații | 1. Verifică la intrarea în serviciu situația de exploatare în stație (poziționarea pe linii al trenurilor sau vagoanelor, numărul de vagoane aflate la fronturile de încărcare–descărcare și la liniile aderente ale agenților economici), numărul saboților de frânare, starea panoului și a manipulatorului de comandă;2. Efectuează inscripțiile necesare în registrul circulației trenurilor şi raportează Dispecerului de Circulație despre situația din stație și intrarea în serviciu;3. Organizează activitatea sa și a colaboratorilor din subordine în vederea îndeplinirii Graficului de Circulație a trenurilor și respectare a Registrului de Stație;4. Alege linia de primire a trenului, se asigură că, linia respectivă este liberă și finalizează manevrele ce traversează parcursul de primire (expediere) a trenului;5. Pregătește parcursul de primire (expediere) a trenului;6. Informează lucrătorii stației și pasagerii privind primirea sau expedierea trenului cu indicarea numărului liniei; 7. Deschide semaforul de primire (expediere),8. Ordonă mecanicului de locomotivă acțiunea de expediere şi supraveghează deplasarea trenului;9. Asigură stabilirea trenului la sosire pe porțiunea utilă a liniei; verifică integritatea trenului şi prezența semnalului din coada trenului;10. Raportează Dispecerului de Circulație despre finalizarea operațiunii. |
| 4. Planificarea şi organizarealucrărilor de încărcare-descărcare, cântărire și depozitare a încărcăturilor | 1. Examinează planul de lucru parvenit de la Conducerea CFM și analizează situația la moment în stație;2. Elaborează planul de lucru pe tură;3. Desfășoară volanta, instructajul şi repartizează lucrătorii la locurile de muncă;4. Verifică materialul rulant în vederea corespunderii cernitelor tehnice pentru încărcare;5. Monitorizează lucrările de încărcare-descărcare;6. Verifică respectarea regulilor de fixare și stivuire a încărcăturilor;8. Efectuează controlul respectării regulilor de înzăvorâre şi sigilare a vagoanelor și containerelor;9. Verificarea corectitudinea completării documentației de transport, formularelor-raport și evidență. |
| 5. Asigurarea proceselor dede încărcare-descărcare, cântărire și depozitare a încărcăturilor cu echipamente şi instrumente necesare. | 1. Planifică necesarul de echipamente, piese şi instrumente, reieșind din specificul şi volumul lucrărilor planificate;2. Supraveghează activitatea de întreținere şi reparație a utilajului și mașinilor din dotație;3. Asigură utilizarea în condiții optime a utilajului și mașinilor din dotație;4. Supraveghează procesul de utilizare eficientă a utilajului în siguranță, în conformitate cu documentația tehnică de proiectare si fabricare;5*.* Verifică regimul şi condițiile de exploatare a echipamentului şi mașinilor, incluse in procesul tehnologic;6. Asigură respectarea programului de efectuare a testărilor aparatajului;7. Evaluează nivelul de pregătire a colaboratorilor din subordine pentru a fi admiși la lucrările de încărcare-descărcare, prindere a încărcăturilor, fixare, stivuire, cântărire, înzăvorâre, sigilare şi plumbuire. |
| 6. Organizarea proceselortehnologice de deservire a pasagerilor în gări. | 1. Efectuează instruirea personalului privind activitățile în tura curentă și analiza turei precedente;2. Participă la elaborarea activităților procesului tehnologic al gării;3. Supraveghează activitatea caselor de bilete suburbane, cu vânzare curentă, prealabile și cele internaționale, funcționarului de serviciu și postul de informatizare;4. Monitorizează activitatea sălilor de odihnă și celor a mamei și copilului;5*.* Monitorizează activitatea secției de bagaje manuale şi automatizate;6. Supraveghează respectarea efectuării curățeniilor curente, zilnice și celor generale;7. Supraveghează starea peroanelor și platformelor de pasageri, în deosebi, pentru perioada de iarnă (curățarea zăpezii și gheață, prelucrarea cu material antiderapant);8. Supraveghează respectarea nomelor sanitar-epidemiologice;9. Asigură utilizarea în condiții optime a utilajului și mașinilor din dotație. |
| 7. Planificarea și organizarea activității în stațiile din subordine a revizorului de sector. | 1. Elaborarea graficelor de control ordinar și prin surprindere;2. Participarea la comisiile de susținere a testelor pentru admiterea la serviciu a persoanelor nou angajate și celor deja angajate;3. Supraveghează îndeplinirea de către subalterni a indicațiilor primite în urma verificărilor efectuate;4. Efectuează verificările planificate și cele prin surprindere;5*.* Monitorizează corectitudinea efectuării operațiunilor de primire, expediere și trecerea a trenurilor;6. Monitorizează corectitudinea efectuării conversațiilor de serviciu;7. Verifică documentația de serviciu în stațiile din subordine;8. Monitorizează respectarea regimului de muncă și odihnă a colaboratorilor din subordine, inclusiv respectarea graficelor de concedii;9. Participă la elaborarea Registrelor de Stație pentru sectorul condus;10. Desfășoară instruiri tehnice pentru colaboratori. |
| 8. Organizarea și repartizarea personalului din subordine pentru executarea procesului tehnologic de activitate a stațiilor tehnice | 1. Participă la elaborarea activităților procesului tehnologic;2. Participă la elaborarea Registrului de Stație;3. Participă la elaborarea Planului – grafic al stației;4. Participă la elaborarea graficului tehnologic al cocoașei de triere;5. Participă la elaborarea graficelor tehnologice pentru deservirea tehnică a trenurilor de diferite categorii;6. Implementează tehnologii și metode inovaționale pentru efectuarea lucrărilor în stație;7. Elaborează graficul curățirii liniilor de zăpadă și evacuarea zăpezii în afara teritoriului;8. Organizează și repartizează colaboratorii pentru realizarea activităților enumerate mai sus;9. Monitorizează îndeplinirea proceselor tehnologice. |
| 9. Întocmirea şi perfectareadocumentelor de evidentă, arapoartelor privind realizareaplanurilor de încărcare, descărcare, descompunere și compunere a garniturilor trenurilor și efectuare a manevrelor. | 1. Asigură completarea registrelor şi fișelor de evidentă la posturile de muncă din subordine;2. Efectuează perfectarea actelor de evidentă a lucrărilor de încărcare pe rute interne și rute internaționale;3. Efectuează perfectarea actelor de evidentă a lucrărilor de descărcare a încărcăturilor pe rutele interne și cele de import;4. Efectuează perfectarea actelor de evidentă a lucrărilor de descompunere, compunere a garniturilor trenurilor și lucrărilor de manevră;5. Înregistrează în documentația specifică neajunsurile depistate în activitate cu indicarea termenului de lichidare;6. Alcătuiește rapoarte privind consumul de combustibil şi energie electrică;7. Întocmește rapoarte privind utilizarea locomotivelor de manevră;8. Întocmește rapoarte privind utilizarea parcului de vagoane și durata staționării vagoanelor de diferite categorii;9. Modifică fișele tehnologice pentru deservirea tehnică a trenurilor; 10. Efectuează manevre și lucrări de încărcare-descărcare în dependență de modificarea factorilor de influență. |
| 10. Organizarea și repartizarea personalului din subordine pentru executarea procesului tehnologic de activitate de către Reglatorul de circulație a trenurilor (dispecer tren) | 1. Primește planul de lucru pentru stațiile sectorului din subordine; 2. Verifică prezența la posturi a lucrătorilor din subordine și emite ordinul circular pentru începerea turei;3. Organizează și monitorizează traficul de pe sector;4. Organizează și monitorizează procesul de repartizare a vagoanelor pentru încărcare-descărcare prin stațiile sectorului;5. Monitorizează și consultă colaboratorii în cazurile apariției devierilor în Graficul de Circulație a Trenurilor (prioritar trenuri de pasageri);6. Monitorizează și consultă colaboratorii în cazurile defectării instalațiilor de semnalizare, centralizare, blocare și comunicații în stațiile din subordine;7. Monitorizează și consultă colaboratorii în cazurile efectuării lucrărilor de reparații pe liniile curente sau în stații;8. Completează Graficul de Circulație a Trenurilor executat de facto;9. Prezintă conducătorilor raportul activităților realizate pe parcursul serviciului în tură; |
| 11. Întocmirea documentațieide evidentă privind utilizarea timpului de muncă şi odihnă a personalului şi alcătuirea rapoartelor privind respectarea normelor de securitate şi sănătate a muncii. | 1. Planifică şi repartizează timpul de muncă a lucrătorilor conform programelor de lucru şi cerințelor legislației în vigoare;2. Supraveghează respectarea de către lucrătorii din subordine a regimului de muncă şi odihnă;3. Duce evidenta si înregistrarea lucrărilor efectuate supraplan şi orelor realizate superprogram;4. Elaborează graficele concediilor pentru colaboratorii din subordine;5. Analizează, în comun cu lucrătorii din subordine, cazurile de încălcare a cernitelor securității circulației și a normelor de securitate şi sănătate în muncă înfăptuite şi depistate la CFM sau alte căi ferate din CSI;4. Desfășoară instruiri teoretice și treninguri privind respectarea cerințelor securității muncii şi comportare a personalului în cazuri de accidentare sau cazuri excepționale; |

**2. Responsabilitățile proprii Profilului Ocupațional**

1. Planificarea şi organizarea rațională a activității sale;

2. Executarea calitativă şi în termenii stabiliți a indicațiilor șefului:

3. Respectarea regulamentului intern a întreprinderii, regulamentului de exploatare tehnică, instrucțiunilor specifice din domeniu, a instrucțiunii de securitate şi sănătate în muncă:

4. Păstrarea integrității bunului şi echipamentului tehnic:

5. Respectarea regimului de lucru:

6. Asumarea responsabilității asupra volumului de lucru îndeplinit cu respectarea termenelor limită:

7. Respectarea consecutivității şi asigurarea calității efectuării lucrărilor tehnologice de exploatare.

**3. Calități profesionale**

1. Aptitudini psihomotorii (dexteritate manuală, timp de reacţie fizică);
2. Aptitudini senzoriale (acuitate vizuală apropiată, acuitate auditivă, vedere la distanţă, claritate în vorbire);
3. Aptitudini fizice (rezistență fizică, echilibru, mobilitate);
4. Independentă în muncă (autonomie, recunoaștere, realizare personală);
5. Disciplinat/punctual;
6. Sociabil;
7. Exigent;
8. Spirit de inițiativă;
9. Capacitate de sinteză şi analiză;
10. Atent și îndemânatic; Spirit de obsevaţie;
11. Atenţie;
12. Stăpînirea de sine;
13. Leadership.
14. Studios – studierea literaturii de specialitate;

**4. Cunoștințe şi capacități**

1. Capacitatea de comunicare verbala şi scrisă, în scop profesional, în limba română şi într-o limbă de circulaţie internaţională;
2. Comunicarea în terminologia specifică sistemului feroviar;
3. Capacitatea de culegere, sistematizare, analiză şi sinteză a informaţiilor din punct de vedere cantitativ şi calitativ;
4. Capacitatea de a coordona activităţi specifice domeniului, de a analiza, de a găsi soluţii şi de a rezolva creativ situaţiile în diverse contexte;
5. Capacitatea de a lucra în echipă şi asumarea responsabilităţilor faţă de propria activitate;
6. Cunoaşterea principiilor de siguranţă feroviară care stau la baza regulamentelor feroviare;
7. Cunoaşterea principiilor şi tipurilor de semnalizare feroviară;
8. Utilizarea documentelor specifice activităţii feroviare;
9. Aplicarea regulilor de siguranţă în vederea exercitării serviciului;
10. Identificarea elementelor componente ale infrastructurii feroviare;
11. Planificarea etapelor activităţilor în succesiune logică în funcţie cu complexitatea lucrărilor de executat;
12. Efectuarea analizei în vederea eliminării disfuncţionale;
13. Participarea la discuţii pe teme profesionale, soluţionarea cu calm a divergenţelor de opinii: discuţiile să se desfăşoare într-o atmosferă de respect şi neutralitate.
14. Deprinderea de a utiliza tehnica de calcul în mod autonom şi în reţele de calculatoare în sisteme informatice feroviare.
15. Cunoaşterea principiilor fundamentale ale mecanicii, construcţiei şi funcţionării locomotivelor, materialului rulant, traseului feroviar, sistemelor SCB;
16. Utilizarea echipamentelor hidro-pneumatice, transmisiilor de forţă hidro-mecanice;
17. Identificarea procedurilor aplicabile accidentelor sau incidentelor în care au fost implicate persoane sau/şi maşini şi utilaje de cale privind imobilizarea acestora (menţinerea pe loc) şi/sau stabilirea condiţiilor de mers în cazul avariei acestora;
18. Utilizarea principiilor de construcţie şi funcţionare, de identificare a anomaliilor de funcţionare şi de aplicare a metodelor de diagnoză şi mentenanţă a sistemelor de comunicații, sistemelor SCB, traseului și macazurilor, utilajelor feroviare;
19. Aplicarea tehnologiilor de lucru privind executarea de lucrări cu ajutorul maşinilor şi utilajelor de cale;
20. Stabilirea eficienţei economice în urma implementării tehnicii şi tehnologiilor avansate;
21. Utilizarea tehnologiilot IT pentru rezolvarea problemelor apărute pe parcursul activităţii profesionale;
22. Aprecierea corectă a situaţiilor în domeniul securităţii circulaţiei şi securităţii şi sănătăţii în muncă.
23. **Instrumente şi materiale**

Dispozitive/verificatoare pentru controlul şi verificarea calităţii lucrărilor efectuate: subler, ruleta, sabloane, lanterne cu ciocan, calibre T, NT, micrometre, ceasuri comparatoare, aparate pentru măsurarea durităţii, grosimii, temperaturii, megametri, ampermetre, voltmeter, testere, etc.

Scule pentru întreţinere: truse de scule, chei fixe şi tubulare, şurubelniţe s.a

Mijloace de muncă: materiale şi semifabricate specifice tipului de lucrare; scule; unelte; dispozitive; utilaje etc.

Materiale şi semifabricate necesare: table; bare laminate; profile diverse; semifabri-cate forjate şi turnate etc.

Utilaje şi echipamente de lucru: maşini unelte; macarale, dispositive de centrare, de fixare, de ridicare, de manevrare, standuri defectoscopice etc.

Documentaţia tehnicǎ: tehnologii de execuţie, fişe tehnologice, specificaţii tehnice, desene de execuţie, schiţe de operaţii, planuri de operaţii, documente, proiecte de execuţie pentru scule şi dispozitive etc.

1. **Tendinţe şi perspective de dezvoltare profesională**
2. Autoperfecționare prin cursuri de recalificare sau studii superioare pe specialitate;
3. Participarea în proiecte de reinnoire a elementelor infrastrucrurii și perfecționarea proceselor tehnologice;
4. Perfecționarea și dezvoltarea proceselor și procedurilor de reparație a materialului rulant și schimbarea tipului de tracțiune;
5. Participarea în activități de adaptare a infrastructurii transportului feroviar la standardele europene.
6. **Descrierea finalităţilor de studiu şi a competenţelor**

|  |
| --- |
| **Competenţe transversale**(CT) |
| **Descriptori generici ai competenţelor transversale**  | **Finalităţi de studiu** |
| CT2.1. Competenţe de dezvoltare personală şi profesională | * Autocunoaşterea şi autorealizarea în plan profesional şi personal;
* Competența de a învăța să înveți;
* Identificarea necesităţilor de formare profesională continuă şi învăţare pe parcursul întregii vieţi;
* Comunicarea verbala şi scrisă, în scop profesional, în limba română şi într-o limbă de circulaţie internaţională;
 |
| CT1.2. Abilităţi manageriale/interacțiune socială | * Colaborarea şi lucrul în echipă;
* Utilizarea metodelor şi tehnicilor de autocontrol psihocomportamental;
* Adoptarea de conduite eficiente pentru depășirea „situațiilor de criză în trafic”;
* Aplicarea procedurilor de calitate;
* Planificarea unei sarcini de rutină;
 |
| CT1.1. Autonomie şi responsabilitate în activitate | * Acționarea individuală şi în grup cu responsabilitate civică;
* Luarea deciziilor pentru organizarea traficului în cazurile de defectare a instalațiilor SCB, comunicații sau instalațiilor de linie;
* Luarea deciziilor pentru organizarea traficului în cazurile de cataclisme naturale sau cazuri excepționale;
* Activarea în baza Regulamentului de exploatare tehnică, instrucțiunilor specifice ale transportului feroviar;
* Respectarea normelor tehnice de securitate a muncii şi normelor de protecţie şi stingere a incendiilor;
* Respectarea Codului Transportului Feroviar.
 |
| **Competenţe profesionale** (CP) |
| **Descriptori generici ai competenţelor profesionale** | **Finalităţi de studiu** |
| CP2.3. Conduită creativ-inovativă | Elaborarea activităților destinate reducerii duratei staționării vagoanelor la diverse operațiuni, reducerii duratei descompunerii și compunerii garniturilor, lucrărilor de încărcare–descărcare, majorarea vitezei de secție prin perfecționarea proceselor tehnologice, analiză eficientă și buna organizare și motivare a subalternilor. |
| CP2.2. Reflecţie critică şi constructivă | Autoanaliza celor efectuate și analiza situației din arealul de deservire. Planificarea etapelor activităților in succesiune logică în funcție de complexitatea lucrărilor de executat și situația expluataționistă creată (existentă). |
| CP2.1. Aplicare, transfer şi rezolvare de probleme |  Utilizarea metodelor şi instrumentelor adecvate de specialitate în coordonarea proceselor tehnologice |
| CP1.2. Explicaţie şi interpretare | Aplicarea proceselor tehnologice de organizare și gestionare a traficului feroviar prin efectuarea instruirii și consultării personalului implicat în lucrările de executat. |
| CP1.1. Cunoaşterea, înţelegerea şi utilizarea limbajului specific | Comunicarea in limbajul specific specialității prin emiterea ordinelor de execuție și consultarea personalului din stații, gări, secțiile de stocare a mărfurilor și echipele de locomotive. |

1. **Descrierea extinsă a finalităţilor de studiu**

**şi competenţelor profesionale**

**CP2.3.** **Elaborarea activităților destinate reducerii duratei staționării vagoanelor la diverse operațiuni, reducerii duratei descompunerii și compunerii garniturilor, lucrărilor de încărcare – descărcare, majorarea vitezei de secție prin perfecționarea proceselor tehnologice, analiză eficientă și buna organizare, motivarea subalternilor.**

|  |  |  |
| --- | --- | --- |
| **Atitudini** | **Abilităţi** | **Cunoştinţe** |
| Demonstrează şi înțelege criteriile de bază ale proceselor tehnologice pentru descompunerea și compunerea garniturilor, efectuarea lucrărilor de încărcare și descărcare. | Alege varianta optimală a ordinii și modalității descompunerii garniturilor. Stabilește dimensiunile grupurilor de vagoane locale și intervalele de transpunere la fronturi | Cunoaște modalitățile de efectuare a manevrelor, factorii de influență a duratei acestor lucrări, tehnologia efectuării lucrărilor de încărcare și descărcare. |
| Conștientizează importanța respectării procesului tehnologic. | Stabilește, cu minuțiozitate şi discernământ operațiile necesare proceselor tehnologice de descompunere și compunerea garniturilor, încărcare și descărcare în succesiunea logică a acestora. | Cunoaște principiile de funcționare a cocoașelor de triere, ale vagoanelor și locomotivelor și ale mașinilor și mecanismelor de încărcare- descărcare și stivuire. |
| Apreciază importanţa respectării cerinţelor de siguranţă a proceselor tehnologice. | Verifică cu atenție şi responsabilitate corespondența activităților de executat în conformitate cu procesele tehnologice | Cunoaște documentațiile tehni-ce standarde, instrucțiunile de Semnalizare, de Mișcare și Manevre și Regulamentul exploatării tehnice a căilor ferate. |

**CP2.2 Autoanaliza lucrărilor efectuate și analiza situației din arealul de deservire. Planificarea etapelor activităţilor în succesiune logică în funcţie de complexitatea lucrărilor de executat și situația expluataționistă creată (existentă)**

|  |  |  |
| --- | --- | --- |
| **Atitudini** | **Abilităţi** | **Cunoştinţe** |
| Analizează situația expluataționistă din arealul deservit și impactul deciziilor luate asupra rezultatelor obținute. | Identifica factorii de influență pozitivă și negativă. | Principiile organizării curentelor de pasageri și mărfuri. |
| Manifestă interes pentrucunoașterea tehnologiilor delucru privind executarea lucrărilor. | Identifica cerințele lucrărilorde executat. | Tipurile locurilor de muncă, dotarea locurilor de muncă cu echipamente, utilaje și documentația necesară. |
| Asumă responsabilitate pentru deciziile luate | Planifică etapele necesarepentru realizarea activităților. | Tehnologii de execuție a gestionării traficului feroviar. |
| Demonstrează perseverență pentru elaborarea obiectivelor. | Revizuiește şi după caz corectează planificarea pentru realizarea obiectivelor propuse. | Principiile calculului planului compunerii trenurilor |

**CP2.1 Utilizarea metodelor şi instrumentelor adecvate de specialitate în coordonarea proceselor tehnologice**

|  |  |  |
| --- | --- | --- |
| **Atitudini** | **Abilităţi** | **Cunoştinţe** |
| Apreciază necesitatea de a lucra cu stricteţe şi eficienţă | Respectarea succesiunii logice a operațiilor procesului tehnologic urmărite cu rigurozitate | Cunoaşterea anomaliilor de funcționare a aparatajului SCB și modalitățile de efectuare a lucrărilor în astfel de condiții. |
| Utilizarea regimurilor optime de realizare a proceselor tehnologice de circulație a trenurilor și manevrelor |
| Respectă normele şi cerințele la utilizarea instrumentelor şi dispozitivelor | Controlul și supravegherea corectitudinii utilizării manipulatoarelor și instalațiilor SCB | Cunoașterea regulilor de exploatare a dotației tehnice deservite |

**CP1.2 Aplicarea proceselor tehnologice de organizare și gestionare a traficului feroviar prin efectuarea instruirii și consultării personalului implicat în lucrările de executat**

|  |  |  |
| --- | --- | --- |
| **Atitudini** | **Abilităţi** | **Cunoştinţe** |
| Conștientizează rolul efectuării diverselor traininguri, instruiri ale personalului în activitățile proceselor tehnologice. | Desfășoară instruirea subalternilor in vederea descompunerii și compunerii garniturilor, efectuării manevrelor și lucrărilor de încărcare și descărcare conform tehnologii lor moderne | Cunoaște tehnici pedagogice de lucru in grup și individual. |
| Respectă prevederile legale, referitoare la sănătatea şi securitatea în muncă | Desfășoară traininguri privind respectarea cerințelor securității muncii și comportarea personalului în cazuri de accidentare sau cazuri excepționale. | Cunoașterea cerințelor securității şi sănătății muncii a lucrătorilor feroviari |
| Respectă normele de protecție a mediului | Acționează pentru diminuarea riscurilor de mediu | Cunoașterea normelor specifice de protecție a mediului, legislația şi procedurile interne de urgență, specifice. |

**CP1.1 Comunicarea în limbajul specific specialității prin citirea schemelor, schițelor tehnice, realizarea desenelor de execuție**

|  |  |  |
| --- | --- | --- |
| **Atitudini** | **Abilităţi** | **Cunoştinţe** |
| Apreciază rolul cunoașterii limbajului simbolic specific transportului feroviar | Aplică corect simbolurile standard și limbajul tehnic specific domeniului de activitate | Cunoașterea cerințelor standardelor și limbajul tehnic din domeniul transportului feroviar |
| Manifestă responsabilitate în executarea lucrărilor | Identifică schemele stațiilor, cocoașelor de triere, fonturilor de încărca redescărcare corect și real | Cunoașterea stațiilor, cocoașelor de triere, edificiilor și mașinilor utilizate la încărcare-descărcare |
| Apreciază necesitatea respectării instrucțiunilor specifice şi cerințelor normative | Interpretează corect instrucțiunile, Graficul circulației trenurilor, Planul grafic și graficele tehnologice | Cunoașterea instrucțiunilor specifice şi a normelor legale din domeniul transportului feroviar |